סרטי האימה המכניסים ביותר בכל הזמנים

רשימות סרטי האימה המכניסים ביותר בכל הזמנים כוללות את 50 סרטי האימה המכניסים בכל הזמנים ואת סרטי האימה המכניסים ביותר בכל שנה מהעשור השני של המאה ה-21 ללא התאמה לאינפלציה. היקום הקולנועי של לזמן את הרוע הוא זיכיון האימה המכניס ביותר.

סרטי האימה המכניסים ביותר 
 ציר-הזמן 
בשנת 2017 פורסם מאמר בו גרסו שסרטי אימה נחשבים לרווחיים בשל תקציבם הנמוך שמוביל להכנסות גבוהות. עם זאת, טרם הצליח סרט אימה כלשהו לחצות את רף ההכנסות של 800 מיליון הדולרים ומעלה; אחת הסיבות היא הגבלת הגילים שחלה עליהם. נכון לשנת 2023, סרט האימה המכניס ביותר הוא "זה" (2017), שהכניס למעלה מ-700 מיליון דולרים. עד יציאתו, החזיק בתואר "החוש השישי" (1999) במשך 17 שנים, עם הכנסות של למעלה מ-672 מיליון דולרים. בין 1975–1999 החזיק בתואר הסרט "מלתעות" (1978) שנחשב לקלאסיקה בסוגת האימה ולאחת מאבני הדרך החשובות בפרסומו ובהצלחתו של סטיבן ספילברג, שביים אותו. הסרט קבע שיא גינס בתור "שובר קופות הקיץ הראשון".

סרט האימה "הנזירה" (2018) הכניס למעלה מ-115 מיליון דולרים בשבוע יציאתו לאקרנים, מה שהופך את פתיחתו לאחת מהגדולות בהיסטוריית הסוגה. בשנת צאתו היה לסרט האימה המכניס ביותר והיה לסרט השלישי מהיקום הקולנועי של לזמן את הרוע שעשה זאת. הסרט "מגרש השדים" (1973) היה למכניס ביותר בין 1973–1975. לסרט הייתה השפעה משמעותית על התרבות הפופולרית, כמו גם היותו ה"סרט המפחיד ביותר" נכון לשנת 2008 ברשימה שפורסמה על ידי אנטרטיינמנט ויקלי. סרט נוסף שאינו נכלל ברשימה, אך הצליח לקבוע הישג חסר תקדים היה "פעילות על-טבעית" (2007) שהכניס 193.4 מיליון דולרים, מתקציב זעום של 15,000 דולרים בלבד. בעקבות כך, כונה על ידי גורמים כמו הוליווד ריפורטר, כדוגמה אפשרית ל"סרט המשתלם ביותר בכל הזמנים". סרט שזכה להצלחה דומה היה "פרויקט המכשפה מבלייר" (1999) שמתקציב של 200,000–500,000 דולרים בקירוב, הכניס למעלה מ-248.6 מיליון דולרים. בסוף העשור השני של המאה ה-21, פורסם כי "זה" (2017) הוא סרט האימה המכניס ביותר לאותו העשור, כמו גם היותו סרט האימה המכניס ביותר בכל הזמנים באופן כללי.

2020 היא השנה הראשונה מזה 26 שנים בה לא יצא סרט אימה שהכניס למעלה מ-150 מיליון דולרים וזאת, בעקבות מגפת הקורונה שהובילה לסגירת בתי הקולנוע ברחבי העולם ולכישלונם של עשרות סרטי אימה וסרטים כלליים נוספים. הסרט "בלתי נראה" שעלה לאקרנים בבתי הקולנוע בפברואר 2020, לפני ההסגרים העולמיים שהחלו במרץ 2020, הכניס בשלושה שבועות 143.1 מיליון דולרים, אך ירד מבתי הקולנוע בדומה לשאר הסרטים כבר ב-19 במרץ באותה השנה. בשנת 2021, כאשר נפתחו חלק מבתי הקולנוע, הסרט "מקום שקט 2" (2020–2021) הכניס למעלה מ-290 מיליון דולרים והפך לאחד מ-20 סרטי האימה המכניסים ביותר. עם זאת, הוקרן הסרט כבר במרץ 2020 בבכורה בניו יורק סיטי ועל כן, הוא קוטלג כסרט משנת 2020, אף על פי שהוא עלה לאקרנים ברחבי העולם בשנת 2021. בעקבות כך, הרווחים שהכניס בשנת 2021 (295 מיליון דולרים) שויכו לשנת 2020 ועל כן, הוא סרט האימה הרווחי ביותר לאותה השנה.

 הרשימה 
 מקום  סרט  הכנסות בעולם  שנה  מקור 1.  "זה"  $702,781,748  2017  2.  "החוש השישי"  $672,806,292  1999  3. "אני האגדה"  $585,410,052  2007  4. "מלחמת העולם Z"  $540,007,876  2013  5. "מלתעות"  $476,512,065  1975  6.  "זה: חלק 2" $473,093,228 2019 7. "מגרש השדים"  $441,306,145  1973  8.  "סיינס" $408,247,917 2002 9.  "פרומתאוס" $403,354,469 201210."הנזירה"$366,050,1192018 11.  "חניבעל" $351,692,268 2001 12.  "מקום שקט" $340,939,361 2018 13.  "לזמן את הרוע 2" $322,811,541 2016 14.  "לזמן את הרוע" $319,494,638 2013 15.  "האויב שבפנים: פרק הסיום" $312,242,626 2017 16.  "אנאבל: הבריאה" $306,592,2012017 17.  "ואן הלסינג" $300,157,6382004 18.  "האויב שבפנים: החיים שאחרי" $300,228,084 2010 19.  "מקום שקט 2" $297,372,261 2020 20. "ספליט"  $278,454,358  2017  21. "מת לצעוק"  $278,019,771  2000  22. "שתיקת הכבשים"  $272,742,922  1991  23. "אנאבל"  $257,589,721  201424."הכפר"$256,697,5202004 25.  "אנחנו" $256,022,7072019 26.  "האלווין" $255,485,1782018 27.  "תברח" $255,407,969 2017 28.  "הצלצול" $249,348,933 2002 29.  "פרויקט המכשפה מבלייר" $248,639,099 1999 30.  "בלתי שביר" $248,118,121 2000 31. "מיסטר גלאס" $246,999,039 2019 32.  "צללים אפלים" $245,527,149 2012 33.  "הנוסע השמיני: קובננט" $240,891,763 2017 34.  "האויב שבפנים: הגמול" $240,159,255 201235."הנזירה 2"$232,683,4062023 36.  "אנאבל חוזרת הביתה" $231,252,591 2019 37. "קונסטנטין"  $230,884,728  2005  38.  "ראיון עם הערפד" $223,664,608 1994 39. "מת לצעוק 3"  $220,673,217  2003  40.  "סמייל" $217,408,513 2022 41.  "דרקולה: ההתחלה" $217,124,280 2014 42.  "דרקולה" $215,862,692 1992 43. "סוף העולם" $211,989,043 1999 44.  "האחרים" $209,960,527 2001 45.  "דרקון אדום" $209,196,298200246."מלתעות 2"$208,900,3761978 47.  "סליפי הולו" $207,068,340 1999 48.  "פעילות על-טבעית 3" $207,039,844 2011 49.  "לזמן את הרוע 3: בשליחות השטן" $206,431,050 2021 50.  "פעילות על-טבעית" $193,355,800 2009

 המחזיקים בשיא 
החל משנת 1953 בה "בית השעווה" הפך לשובר קופות, היו שמונה סרטים שהחזיקו בתואר "סרט האימה המכניס ביותר בכל הזמנים". אותו הסרט הכניס למעלה מ-23 מיליון דולרים. לאחר שבע שנים בהן החזיק בשיא, הצליח "פסיכו" להעפיל עליו, כאשר הכניס למעלה מ-32 מיליון דולרים. בשנת 1968, שמונה שנים מאז שנקבע את השיא, הצליח הסרט "תינוקה של רוזמרי" להעפיל על "פסיכו" כאשר הכניס למעלה מ-33 מיליון דולרים.

בשנת 1973 ו-1975 חל מהפך בסצנת האימה כאשר יצאו שני הסרטים "מגרש השדים" ו"מלתעות". הראשון מביניהם, הכניס למעלה מ-440 מיליון דולרים והיה לסרט האימה הראשון בכל הזמנים שעבר את רף 100–400 מיליון הדולרים; הוא החזיק בשיא במשך שנתיים, עד שהשני מביניהם הכניס למעלה מ-470 מיליון דולרים; שיא של כל הזמנים לסרט אימה. "מלתעות" החזיק בשיא במשך עשרים-וארבע שנים, הישג שלא נרשם מעולם בשנית עבור סרט אימה. בשנת 1999, עלה לאקרנים הסרט "החוש השישי" שהכניס למעלה מ-670 מיליון דולרים והעפיל על השיא של קודמו; הוא היה לסרט האימה הראשון בכל הזמנים שעבר את רף 500–600 מיליון הדולרים.

הסרט "זה" משנת 2017, חולל מהפך נוסף בסצנת האימה, כאשר הכניס למעלה מ-700 מיליון דולרים; סרט האימה הראשון בכל הזמנים שעבר את הרף הזה. נכון לשנת 2023, הוא סרט האימה המכניס בכל הזמנים. לפי האינפלציה המוערכת בשנת 2023, נחשב "מגרש השדים" לסרט האימה המכניס בהיסטוריה עם למעלה מ-3,038,362,990 מיליון דולרים (441,306,145 דולרים של 1973).

 הרשימה 
שנהסרטמשך הזמןהכנסותהכנסות (אינפלציה)מקור1953"בית השעווה"שבע שנים$23,750,000$271,916,1511960"פסיכו"שמונה שנים$32,052,925$331,023,3341968"תינוקה של רוזמרי"חמש שנים$33,396,740$293,364,4491973"מגרש השדים"שנתיים$441,306,145$3,038,362,9901975"מלתעות"עשרים-וארבע שנים$470,653,000$2,674,245,0971999"החוש השישי"שמונה-עשרה שנים$672,806,292$1,234,518,7762017"זה"שש שנים$700,381,748$873,451,358

 זיכיוני האימה המכניסים ביותר 
טקסט=|ממוזער|237x237px|לוגו היקום הקולנועי של לזמן את הרוע, זיכיון האימה המכניס ביותר בכל הזמנים.
זיכיון האימה המכניס ביותר הוא היקום הקולנועי של לזמן את הרוע, הכולל כשמונה סרטים בסך הכול. משנת 2013 ועד 2023 הכנסותיהם של תשעת הסרטים עומדות על למעלה מ-2,363,804,206 מיליארד דולרים. הסרט המכניס ביותר ביקום הקולנועי הוא "הנזירה" (2018), שהכניס למעלה מ-365.6 מיליון דולרים.

זיכיון "הנוסע השמיני" היה למכניס ביותר לפרק זמן מסוים, אם כי סדרת סרטי "המסור" זכתה בשנת 2010 להיכנס לספר השיאים של גינס בקטגוריית "סדרת סרטי האימה המכניסה ביותר בכל הזמנים", עקב הכנסות קופתיות של $953,421,276 – יותר מכל סדרת סרטי אימה אחרת באותה העת. הזיכיון "זה" הוא היחיד ברשימה הכולל שני סרטים בלבד.

 הרשימה 
 מקום  זיכיון  הכנסות בעולם  מספר סרטיםממוצע הסרטים מקור 1.  היקום הקולנועי של לזמן את הרוע $2,363,804,206  9$265,581,566 2. "הנוסע השמיני"  $1,653,812,293  8$206,726,537 3. "האויב שבפנים"  $1,237,686,980  10$125,207,813 4.  "זה" $1,173,474,976 2$586,737,488 5. "המסור"  $1,012,620,413  10$112,513,379 6. "חניבעל לקטר" $924,422,301  5$184,884,460 7.  "דרקולה" $913,563,073 15$59,464,918 8.  "צעקה" $913,385,720 6$148,884,866 9.  "מת לצעוק" $896,555,030 5$179,311,00610."פעילות על-טבעית"$890,533,6466$148,422,274 11.  "ליל המסכות" $877,128,953 13$67,471,458 12.  "מלתעות" $819,421,444 4$204,855,361 13.  "הרוע שבפנים" $730,858,131 5$145,675,101 14.  "יעד סופי" $665,080,639 5$133,016,128 15. "הצלצול" $654,610,57911 $59,510,053

 סרטי האימה המכניסים ביותר לפי שנה 
ממוזער|317x317px|כרזת הסרט "בית השעווה" (1953), סרט האימה המכניס ביותר בשנות ה-50 של המאה ה-20.
ממוזער|310x310px|כרזת הסרט "פסיכו" (1960), סרט האימה המכניס ביותר בשנות ה-60 של המאה ה-20.
ממוזער|228x228px|כרזת הסרט "מלתעות" (1975), סרט האימה המכניס ביותר בשנות ה-70 של המאה ה-20.
ממוזער|209x209px|לוגו הסרט "גרמלינס" (1984), סרט האימה המכניס ביותר בשנות ה-80 של המאה ה-20.
ממוזער|209x209px|לוגו הסרט "החוש השישי" (1999), סרט האימה המכניס ביותר בשנות ה-90 של המאה ה-20.
ממוזער|209x209px|לוגו הסרט "אני האגדה" (2007), סרט האימה המכניס ביותר בעשור הראשון של המאה ה-21.
ממוזער|209x209px|לוגו הסרט "זה" (2017), סרט האימה המכניס ביותר בכל הזמנים.
סרט האימה שובר הקופות הראשון, "בית השעווה", יצא לאקרנים באפריל 1953 והפך לסרט השביעי המכניס ביותר בעולם באותה השנה עם הכנסות של למעלה מ-23 מיליון דולרים. סרטי האימה שיצאו בין 1954 ל-1959 לא הצליחו להכניס למעלה מ-10 מיליון דולרים, אם כי "קללתו של פרנקנשטיין" משנת 1957, הכניס למעלה משמונה מיליון דולרים. בשנת 1960 חלה מהפכה בעולם הקולנוע, כאשר סרט האימה "פסיכו" הכניס למעלה מ-30 מיליון דולרים, מה שהפך אותו לסרט האימה המכניס ביותר בשנות ה-60 של המאה ה-20 ולסרט השני המכניס ביותר באותה השנה בה יצא. סרט בולט נוסף שהיה למכניס ביותר ב-1963, "הציפורים", הכניס למעלה מ-11.4 מיליון דולרים. עד שנת 1966 (השנה בה יצא "מלכת הדם") לא היו סרטי אימה שהצליחו להכניס למעלה מ-15 מיליון דולרים. בשנת 1968 יצא אחד מסרטי האימה הפופולריים ביותר באותה העת, "תינוקה של רוזמרי" שהכניס למעלה מ-33.3 מיליון דולרים. בשנתיים שלאחר מכן, לא הצליחו סרטי האימה לשחזר את הצלחת קודמיהם כאשר הכניסו כל אחד מיליון דולר (בקירוב) בלבד. בשנת 1971 יצא הסרט "וילארד", שהכניס למעלה מ-14.5 מיליון דולרים.

בשנת 1973 יצא סרט האימה "מגרש השדים", לו הייתה השפעה משמעותית על התרבות הפופולרית וסצנת האימה בפרט. הוא נחשב ל"סרט המפחיד ביותר" על ידי אנטרטיינמנט ויקלי. בין היתר, "מגרש השדים" הוא הסרט המכניס ביותר בשנת 1973 מעבר להיותו סרט האימה המכניס ביותר (עד שנת 1975), עם הכנסות של למעלה מ-441 מיליון דולרים. בשנה שלאחר מכן, הצליח הסרט "פרנקנשטיין הצעיר" להכניס למעלה מ-86 מיליון דולרים, מה שהמשיך את פופולריות האימה בבתי הקולנוע ובתרבות. בשנת 1975 חל מהפך נוסף בעולם הקולנוע, כאשר הסרט "מלתעות" הופץ בבתי הקולנוע; הוא נחשב לקלאסיקה בסוגת סרטי האימה ולאחת מאבני הדרך החשובות ביותר באותה העת. בנוסף לכך, היה לסרט המכניס ביותר באופן כללי שיצא באותה השנה. במשך 24 שנים היה לסרט האימה המכניס ביותר, עד ש"החוש השישי" (1999) הצליח לעקוף אותו. סרט ההמשך שלו, "מלתעות 2", שיצא לאקרנים ב-1978 שיחזר את הצלחתו כאשר הכניס למעלה מ-200 מיליון דולרים. בשנה שלאחר מכן, יצא הסרט "הנוסע השמיני" שזכה להצלחה מסחרית גם כן. לאותו הסרט צולמו מספר סרטי המשך שזכו להצלחה מסחרית גם כן.

בתחילת שנות ה-80 של המאה ה-20 יצא הסרט "יום שישי ה-13", שנוצר בהשראת ההצלחה של "ליל המסכות"; הוא הפך לסרט האימה הרווחי ביותר ב-1980 עם הכנסות של למעלה מ-59 מיליון דולרים. בשנת 1982 יצא לאקרנים "פולטרגייסט", שהשפיע בצורה ניכרת על סוגת האימה והפך למכניס ביותר בשנה בה יצא. ב-1984 יצא לאקרנים סרט האימה שובר הקופות "גרמלינס" שקיבל ביקורות חיוביות באופן כללי והשפיע רבות על סוגת האימה גם כן; הוא הפך לסרט האימה המכניס ביותר בשנות ה-80 של המאה ה-20. בסוף שנות ה-80 יצא לאקרנים "בית קברות לחיות" שזכה להצלחה כאשר הכניס למעלה מ-57 מיליון דולרים. בשנות ה-90 של המאה ה-20 זכתה סוגת האימה לפופולריות רבה כאשר נוצר רצף של שוברי קופות; "שתיקת הכבשים" (1991) שהכניס 272 מיליון דולרים; "דרקולה" (1992) שהכניס 215 מיליון דולרים; "ראיון עם הערפד" (1994) שהכניס 223 מיליון דולרים; "מין מסוכן" (1995) שהכניס 113 מיליון דולרים; "צעקה" (1996) שהכניס 173 מיליון דולרים; "צעקה 2" (1997) שהכניס 172 מיליון דולרים; ו"ליל המסכות: 20 שנה אחרי" (1998) שהכניס 75 מיליון דולרים. לקראת סוף אותו העשור, יצא לאקרנים הסרט "החוש השישי" (1999) ששבר את השיא בן 24 השנים של "מלתעות" והפך לסרט האימה המכניס ביותר בכל הזמנים (עד שנת 2017), עם הכנסות של למעלה מ-672 מיליון דולרים.

במהלך העשור הראשון של המאה ה-21 לא היה סרט אימה שלא חצה את הכנסות 150 מיליון הדולרים (המכניסים ביותר בכל שנה), והפופולריות שלהם התעצמה. הסרט "מת לצעוק" משנת 2000 הכניס למעלה מ-275 מיליון דולרים, והוביל לכך שיצאו לו ארבעה סרטי המשך. בשנה שלאחר מכן, יצא הסרט "חניבעל" שהפך לאחד מסרטי האימה המכניסים ביותר, עם הכנסות של למעלה מ-350 מיליון דולרים. בשנת 2002 יצא הסרט "סיינס" שהכניס למעלה מ-400 מיליון דולרים. בשנת 2003 ו-2004 יצאו "מת לצעוק 3" ו"ואן הלסינג" שזכו להצלחה מסחרית רבה. "הצלצול 2" שיצא לאקרנים בשנת 2005 הפך לסרט האימה המכניס ביותר באותה השנה, עם הכנסות של למעלה מ-160 מיליון דולרים. לקראת סוף אותו העשור, יצאו הסרטים "מת לצעוק 4" (2006), "אני האגדה" (2007), "קלוברפילד" (2008) ו"פעילות על-טבעית" (2009) שהמשיכו לייצב את הפופולריות של סרטי האימה ברחבי העולם והכניסו למעלה מ-150 מיליון דולרים כל אחד. האחרון מביניהם פותח במקור כסרט עצמאי והוקרן בפסטיבלי קולנוע שונים ב-2007 והכניס 193.3 מיליון דולרים מתקציב של 15,000 דולרים; הישג חסר תקדים בעולם הקולנוע.

העשור השני של המאה ה-21 היה ליחיד בו יצאו חמישה סרטים שהצליחו להכניס למעלה מ-400 מיליון דולרים, מה שהמשיך את הפופולריות של סרטי האימה. כבר בשנת 2010 יצא לאקרנים הסרט "האויב שבפנים: החיים שאחרי" שהכניס למעלה מ-300 מיליון דולרים, ובשנה שלאחר מכן יצא "פעילות על-טבעית 3" שהכניס למעלה מ-200 מיליון דולרים בהתאמה. בשנת 2012 ו-2013 יצאו "פרומתאוס" ו"מלחמת העולם Z" שהפכו לשוברי קופות, וב-2014 יצא לאקרנים סרט האימה "אנאבל" מהיקום הקולנועי של לזמן את הרוע, שהפך ליקום האימה המכניס ביותר בכל הזמנים. סרט האימה המכניס ביותר בשנת 2016 היה "לזמן את הרוע 2", מאותו היקום גם כן. בשנת 2017 חלה תפנית היסטורית בעולם הקולנוע, כאשר יצא לאקרנים הסרט "זה", ששבר את השיא בן 17 השנים של "החוש השישי" (1999), והפך לסרט האימה המכניס ביותר בכל הזמנים, כמו גם אחד מהסרטים המכניסים ביותר בכל הזמנים. ב-2018 המשיכה סוגת האימה לזכות להצלחה רבה, כאשר יצא לאקרנים הסרט "הנזירה" שהכניס למעלה מ-365 מיליון דולרים. בשנה שלאחר מכן, יצא הסרט "זה: חלק 2" שהכניס למעלה מ-470 מיליון דולרים.

לקראת תחילתן של שנות ה-20 של המאה ה-21 חווה עולם הקולנוע פגיעה חסרת תקדים בעקבות מגפת הקורונה, שהובילה לסגירתם של בתי הקולנוע השונים ברחבי העולם. סרט האימה היחיד משנת 2020 שהכניס למעלה מ-50 מיליון דולרים הוא "בלתי נראה" שזכה להצלחה קופתית רבה (ביחס לאותו המצב), כמו גם היותו אחד מהסרטים היחידים באופן כללי שזכו להצלחה כזו באותה העת. עם זאת, הוקרן הסרט "מקום שקט 2" כבר במרץ 2020 בבכורה בניו יורק סיטי ועל כן, הוא קוטלג כסרט משנת 2020, אף על פי שהוא עלה לאקרנים ברחבי העולם בשנת 2021. בעקבות כך, הרווחים שהכניס בשנת 2021 (295 מיליון דולרים) שויכו לשנת 2020 ועל כן, הוא סרט האימה הרווחי ביותר לאותה השנה. בשנת 2021, בעקבות פתיחתם של בתי קולנוע רבים הצליח הסרט "לזמן את הרוע 3: בשליחות השטן" להכניס למעלה מ-200 מיליון דולרים; סרט האימה המכניס ביותר באותה השנה. בשנת 2022, המשיכה סוגת האימה לזכות להצלחה קופתית עם מספר סרטי אימה שחצו את רף 100 מיליון הדולרים, כשהמוביל הוא "סמייל", שהכניס למעלה מ-215 מיליון דולרים בסך הכול; הוא תואר כ"התקף חרדה מתמשך". בשנת 2023 הכניסו שני הסרטים "הנזירה 2" ו"חמישה לילות אצל פרדי", למעלה מ-270 מיליון דולרים; השני מביניהם העפיל והפך למכניס ביותר באותה השנה. בשנה העוקבת, 2024, חלה תפנית כאשר הפריקוול "הנוסע השמיני: רומולוס" הכניס למעלה מ-350 מיליון דולרים; זהו סרט האימה המכניס ביותר עד אמצע שנות ה-20 של המאה ה-21.

 הרשימה 
 שנה  סרט  הכנסות בעולם  מקור1953 "בית השעווה"  $23,750,000  1954  "אותם!" $2,200,000 1955"זה מגיע מתחת לים"$1,700,0001956"הזרע הרע"$4,100,0001957"קללתו של פרנקנשטיין"$8,000,0001958"מקבר"$5,000,0001959"הבית על הגבעה הרדופה"$2,500,0001960"פסיכו"$32,052,9251961"הבור והמטוטלת"$2,000,0001962"סיפורי אימה"$1,500,0001963"הציפורים"$11,400,0001964"שארלוט המתוקה"$4,000,0001965"רתיעה"$3,100,0001966"מלכת הדם"$17,300,0001967"ברזרק!"$3,195,000 1968  "תינוקה של רוזמרי"  $33,396,740  1969  "עין החתול" $1,200,0001970"בית הצללים האפלים"$1,836,0001971"וילארד"$14,545,9411972"גברים במלכודת"$46,122,355 1973  "מגרש השדים"  $441,306,145  1974  "פרנקנשטיין הצעיר"  $86,273,333  1975  "מלתעות"  $470,653,000  1976  "אות משמיים"  $60,922,980  1977  "מגרש השדים 2"  $30,749,142  1978  "מלתעות 2"  $208,900,376  1979  "הנוסע השמיני"  $203,626,500   1980  "יום שישי ה-13"  $59,800,000  1981  "זאב אמריקאי בלונדון"  $61,973,249   1982  "פולטרגייסט"  $121,706,019   1983  "מלתעות 3"  $87,987,055   1984  "גרמלינס" $212,000,000  1985  "יום המתים"  $34,004,262   1986  "שובו של הנוסע השמיני"  $183,300,764   1987  "המכשפות מאיסטוויק"  $63,766,510   1988  "סיוט ברחוב אלם 4: אדון החלומות"  $49,369,899  1989  "בית קברות לחיות"  $57,470,138  1990  "מיזרי"  $61,277,271  1991  "שתיקת הכבשים"  $272,742,922   1992  "דרקולה"  $215,862,692   1993  "הסיוט שלפני חג המולד"  $91,221,981   1994  "ראיון עם הערפד"  $223,664,608  1995  "מין מסוכן" $113,374,103 1996  "צעקה"  $173,046,663  1997  "צעקה 2"  $172,363,301  1998  "ליל המסכות: 20 שנה אחרי"  $75,041,738  1999  "החוש השישי"  $672,806,292  2000  "מת לצעוק"  $278,019,771  2001  "חניבעל"  $351,692,268  2002  "סיינס"  $408,247,917  2003  "מת לצעוק 3"  $220,673,217   2004  "ואן הלסינג"  $300,157,638  2005  "הצלצול 2" $163,995,949 2006  "מת לצעוק 4"  $178,262,620  2007  "אני האגדה"  $585,410,052  2008  "קלוברפילד" $172,394,180 2009  "פעילות על-טבעית"  $193,355,800  2010  "האויב שבפנים: החיים שאחרי"  $300,228,084  2011  "פעילות על-טבעית 3"  $207,039,844  2012  "פרומתאוס"  $403,354,469  2013  "מלחמת העולם Z"  $540,455,876  2014  "אנאבל"  $257,589,721  2015  "צמרמורת"  $158,260,952   2016  "לזמן את הרוע 2"  $321,834,351 2017  "זה"  $700,381,748  2018  "הנזירה"  $365,550,119  2019  "זה: חלק 2"  $473,093,228   2020  "מקום שקט 2" $297,372,261  2021  "לזמן את הרוע 3: בשליחות השטן" $206,431,050 2022"סמייל"$217,408,5132023"חמישה לילות אצל פרדי"$297,144,1302024"הנוסע השמיני: רומולוס"$350,865,342

 קישורים חיצוניים 

 25 סרטי האימה המכניסים ביותר בכל הזמנים באתר IMDb
 "זה" ועוד 49: אלו הם סרטי האימה הרווחיים ביותר מאז ומעולם

 הערות שוליים 

קטגוריה:סרטי אימה